《相和歌辞。铜雀台》
唐代·刘长卿

娇爱更何日，高台空数层。含啼映双袖，不忍看西陵。

漳河东流映复来，百花辇路为苍苔。青楼月夜长寂寞，

碧云日暮空裴回。君不见邺中万事非昔时，

古人何在今人悲。春风不逐君王去，草色年年旧宫路。

宫中歌舞已浮云，空指行人往来处。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。